Rage Against the Machine

Rage Against the Machine, často skracovaná na RATM, bola americká rap metalová skupina z mesta Los Angeles v Kalifornii. Skupina bola založená v roku 1991 rapperom/spevákom Zackom de la Rochom, basgistaristom Timom Commerfordom, gitaristom Tomom Morellom a bubeníkom Bradom Wilkom. Skupina bola inšpirovaná heavy metalovými nástrojmi a hip-hopovými interpretmi ako Afrika Bambaataa, Public Enemy, Beastie Boys a holandskou skupinou Urban Dance Squad. Skupina je známa svojimi ľavicovými revolučnými politickými názormi v textoch. Názov "Rage Against the Machine" (Hnev proti stroju) – strojom môže byť myslený systém (mašinéria). Tento názov použil Kent McClard vo svojom článku v časopise No Answers z roku 1989.McClard, Kent, History of Ebullition Records. Retrieved February 19, 2007. Celosvetovo predala viac ako 15 miliónov nahrávok.

V roku 1992 vydala skupina rovnomenný album, ktorý sa stal komerčne úspešný, ktorý priviedol skupinu na koncert Lollapalooza 1993. V roku 2003 bol album zaradený na 368. miesto v zozname Rolling Stone's 500 Greatest Albums of All Time časopisu Rolling Stone. Svoj druhý štúdiový album Evil Empire vydala skupina až v roku 1996, ktorý bol nasledovaný albumom The Battle of Los Angeles v roku 1999. Ten sa umiestnil na 426. mieste v v tom istom zozname. Takisto sa skupina umiestnila na 33. mieste v zozname 100 Greatest Artists of Hard Rock stanice VH1. Skupina tiež vo veľkej miere ovplyvnila žáner nu metal, ktorý vznikol koncom 90. rokov.

V roku 2000 vydala skupina album coververzií Renegades. V tom istom roku narástlo v skupine napätie a de la Rocha opustil skupinu, čo spôsobilo, že skupina ukončila svoju činnosť. De la Rocha začal diskrétnu kariéru a zvyšok skupiny sformoval superskupinu Audioslave spolu s Chrisom Cornellom, vtedy bývalým frontmanom skupiny Soundgarden. Superskupina Audioslave nahrala tri štúdiové albumy a v roku 2007 sa rozpadla. V tom istom roku oznámila skupina Rage Against the Machine obnovenie a prvýkrát po siedmych rokoch vystúpila na festivale Coachella Valley Music and Arts Festival v apríli 2007. Až do roku 2011 skupina prevažne hrala na koncertoch a festivaloch po celom svete. Do konca roku 2014 však už skupina neplánovala koncerty a ani nahrávanie nového materiálu.

Hudobný štýl a vplyvy
Skupina Rage Against the Machine je známa svojou "zlostnou polemizujúcou hudbou, ktorá hovorí o ľavicovej tematike proti korporačnej Amerike, kultúrnemu imperializmu a vládnemu útlaku. Texty a refrény Zacka de la Rochu sú definované značným použitím politických sloganov a opakovaním v skladbách „Bulls on Parade“, „Guerrilla Radio“, „Testify“ a „Down Rodeo“. Gitarista Tom Morello je tiež v skupine DJ.

Skupina je spájaná s alternatívnym metalovým hnutím.

Členovia
Súčasní
 Zack de la Rocha – hlavný spev (1991–2000, 2007–súčasnosť)
 Tom Morello – gitary (1991–2000, 2007–súčasnosť)
 Tim Commerford – basová gitara, sprievodný spev (1991–2000, 2007–súčasnosť)
 Brad Wilk – bicie, perkusie (1991–2000, 2007–súčasnosť)

Diskografia

Štúdiové albumy
 Rage Against the Machine (1992)
 Evil Empire (1996)
 The Battle of Los Angeles (1999)
 Renegades (2000)

Koncertné albumy
 1998: Live & Rare
 2003: Live at the Grand Olympic Auditorium

Video albumy
 1997: Rage Against the Machine
 1999: The Battle of Mexico City
 2003: Live at the Grand Olympic Auditorium

Ceny a nominácie
Grammy Awards
 1997  „Tire Me“  Best Metal Performance   „Bulls on Parade“  Best Hard Rock Performance   1998  „People of the Sun“   1999  „No Shelter“  Best Metal Performance   2001  „Guerrilla Radio“  Best Hard Rock Performance   The Battle of Los Angeles  Best Rock Album   2002  „Renegades of Funk“  Best Hard Rock Performance  

MTV Video Music Awards
 1996  „Bulls on Parade“  Best Rock Video   1997  „People of the Sun“   2000  „Sleep Now in the Fire“  

NME Awards
 2010  Rage Against the Machine  Heroes of the Year  

Kerrang! Awards
 2008  Rage Against the Machine  Hall of Fame  

Classic Rock Roll of Honour Awards
 2010  Rage Against the Machine  Band of the Year   2010  Christmas Number One and Free Concert  Event of the Year  

Referencie

Iné projekty

Externé odkazy
 Oficiálna webstránka

Zdroj


Kategória:Držitelia ceny Grammy
Kategória:Hardrockové hudobné skupiny USA
Kategória:Heavymetalové hudobné skupiny USA
Kategória:Držitelia ceny Kerrang! Award
Kategória:Hudobné skupiny z 1991
Kategória:Hudobné skupiny ukončené v roku 2000
Kategória:Hudobné skupiny z Los Angeles
Kategória:Štvorice v hudbe
Kategória:Držitelia ceny NME Award
Kategória:Alternatívnometalové hudobné skupiny USA
Kategória:Rapmetalové hudobné skupiny
Kategória:Raprockové hudobné skupiny USA
Kategória:Funkmetalové hudobné skupiny
Kategória:Socialisti USA
Kategória:Antifašisti